Det kan nogle gange være nødvendigt at tage persiennerne ned igen, fx i forbindelse med rengøring, flytning eller ganske enkelt fordi de skal skiftes ud med nogle nye lækre persienner fra Topgardiner. Mange tror fejlagtigt, at det er svært at tage persienner ned, når de først er sat op - men det er faktisk ikke så svært. Når du skal tage dine persienner ned, kan det bedst svare sig at rulle persiennerne helt op. På denne måde er lamellerne ikke i vejen, hænger løst eller filtrer sammen, hvilket gør processen meget lettere. De fleste persienner har et beslag i toppen, som du let kan låse op og dermed frigøre persiennen. Oftest finder du to beslag; ét i hver side. Hvis dine nye persienner er fra samme fabrikant, passer de oftest i beslagene og kan sættes op med det samme. Har du købt persienner fra et andet mærke eller i en anden størrelse, kan det være nødvendigt, at udskifte beslagene, så de nye persienner passer. Hvis du ønsker at skille dig helt af med persiennerne og enten undvære afskærmning eller skifte til en anden gardintype, kan du let skrue beslagene ud af væggen eller loftet.